cyanic-selkie/wikianc huggingface dataset:
סטיוארט בינגהאם
ביוגרפיה והישגים
בשנת 2018 התגלה כי בינגהאם עבר על חוקי איגוד הסנוקר העולמי לפיהם חל איסור מוחלט על שחקני סנוקר פעילים להמר על משחקי סנוקר. בעקבות התקרית, נקנס בינגהאם ב-20,000 פאונד והושהה מתחרויות למשך חצי שנה. חלק מההימורים כללו משחקים בהם נטל חלק, אך לא נמצאו הוכחות להטיית משחקים.
סגנון משחק
בינגהאם בעל יכולת מרשימה בבניית רצפים גבוהים והוא מדורג במקום ה-11 בכל הזמנים במספר הרצפים מעל 100 נקודות.
בעבר, היה נחשב לשחקן אפור בעל משחק עצור ונטול יצירתיות, אך כשהחל לזכות בטורנירים משמעותיים, השתפר משחקו פלאים ואף על פי שאינו מציג משחק וירטואוזי וסוחף כמו או'סאליבן וטראמפ, הוא הפך לשם מרתיע בהתמודדויות הודות לאופיו העקשני והתחרותי. הוא שחקן מאוזן בעל סגנון רציף וזורם המחשב היטב את מהלכיו ומסתמך על משחק סולידי וממושמע.
חיים אישיים
בעברו, היה שחקן גולף חובבן אשר לקח חלק במספר טורנירים. לבסוף החליט לוותר על הגולף כמעט לחלוטין ולהתמקד בקריירת הסנוקר.
נשוי ואב לשלושה.
בושמילס
בושמילס (באנגלית: Bushmills) הוא מותג בלנדד ויסקי אירי המיוצר מאז שנת 1608 לפי אותן שיטות ומתכונים באופן רציף, למעט הפוגה בת שנתיים לקראת סוף מלחמת העולם השנייה. המזקקה והמותג נקראים כך על שם העיירה בה נמצאת המזקקה. בשנת 1891 החלה מזקקת בושמילס לשווק גם ויסקי סינגל מאלט. המזקקה ממוקמת בכפר הנושא את אותו השם במחוז אנטרים שבצפון אירלנד. מאז 2005 בעלת המזקקה היא חברת דיאג'יו (Diageo).
ברוך ג'מילי
ברוך ג'מילי (2 בנובמבר 1923 – 29 בדצמבר 2004) היה חייל בחטיבת גבעתי ולוחם בחטיבת הראל של הפלמ"ח במלחמת העצמאות, שנודע בזכות גרפיטי שכתב בזפת, "פלמח ברוך ג'מילי פ"ת 1948 !", על קיר של מבנה שאיבת מים בשער הגיא, שעליו שמר, ובזכות השיר אודותיו, "הבלדה על ברוך ג'מילי".
ביוגרפיה
ברוך ג'מילי נולד בשנת 1923 בפתח תקווה למשפחה תימנית מסורתית. אביו היה ממקימי שכונת מחנה יהודה בעיר ומוח'תאר השכונה. בשנת 1940 הצטרף ג'מילי ל"הגנה" ובמקביל שירת כנוטר במשטרה הבריטית. לקראת תום מלחמת העולם השנייה התגייס לבריגדה היהודית, שם שירת תחת פיקודו של חיים לסקוב. במסגרת הבריגדה הוצב במצרים ובצרפת. היה מעורב גם בהברחת יהודים בגבול מצרים.
במלחמת העצמאות התגייס ג'מילי לחטיבת גבעתי זכה לדרגת רב-סמל ושירת כמלווה שיירות. באחד הקרבות נפגע ברגלו ופונה לבית החולים. עם החלמתו חזר ליחידתו. לאחר הקרבות סופח לאחת היחידות של חטיבת הראל (של הפלמ"ח), ששמרו על תחנות השאיבה בשער הגיא ואז מרח בזפת את הכתובת הידועה.
לאחר מבצע קדש עזב את הצבא ועבד במכס. לאחר מכן חזר לשירות קבע כנגד משמעת, ובתפקיד זה התמיד עד שפרש בשנת 1981 בדרגת רב-סרן. בשנת 2003 חזר לשירות מילואים בגיל 80, וחילק ערכות מגן. לפרסום נוסף זכה בשל נישואיו לשתי נשים, וזאת בניגוד לקביעת בית הדין הרבני. עד מותו היה פעיל במשמר האזרחי בפתח תקווה.
ג'מילי מת מסרטן בגיל 81. נטמן בבית העלמין "סגולה" בפתח-תקווה. הותיר אחריו חמש בנות ובן.
הכתובת והתעלומה
במשך שנים נשארה כתובת הזפת על הקיר. ניתן היה לראות את הכתובת מכביש שער הגיא (באב אל-וואד), והיא הפכה למפורסמת כמו שלדי המשוריינים שהושארו במקום כאנדרטה.
ג'מילי חזר לאותה עמדה לאחר שנפצע בקרבות קודמים. הוא כתב "ברוך ג'מילי פ"ת פלמ"ח 1948" בהשראת החיילים הבריטים שנהגו לכתוב את שמותיהם בעזרת זפת חמה. באותה העת, היה מספרם של הנופלים שלא נודע מקום קבורתם גדול, וג'מילי החליט לכתוב את שמו, כשהוא מבקש מחייליו כי אם ייפול, ישנו את הסיומת מפ"ת לפ"נ - פה נקבר. לאחר מכן הפכה הכתובת עבורו ועבור אחרים שהכירו את הסיפור לסמל המנציח את פועלו ואת מקום נפילתם של רבים מחבריו לנשק. אחד מחבריו של ג'מילי אמר: "כך כל שנה היה חוזר ומחדש את האותיות. כעבור מספר שנים הפסיק כי משום מה - כל שנה שחזר - היה מוצא את הכתובת מחודשת... אלמונים המשיכו את מסורתו."
במשך שנים נשארה זהות כותב הגרפיטי עלומה, וקמו לו חקיינים רבים. כתובות הנושאות את השם "ברוך ג'מילי" ניתן היה למצוא בכל רחבי ישראל.
מחיקת הכתובת ושחזורה
בשנת 1984, 36 שנה לאחר שנכתבה, נמחקה הכתובת מתחנת השאיבה. ג'מילי פנה לבית המשפט בבקשה לחייב את חברת "מקורות" להחזיר את הכתובת. ג'מילי צוטט אומר בנדון: "בטח עשה את זה מישהו שנולד אחרי שזה נכתב ולא מבין מה זה מסמל. רציתי להקים לי יד כיוון שלא ידענו אז מי יחיה ומי ימות. אני אמנם יצאתי שלם מן התופת, אך השם שלי על הקיר היה זיכרון לכל מה שהתרחש שם באותה התקופה בדיוק כמו שרידי המשוריינים בצד הדרך". בקשתו של ג'מילי נדחתה על ידי בית המשפט.
ביום העצמאות ה-63 למדינת ישראל, 10 במאי 2011, שוחזרה ונכתבה מחדש הכתובת במיקומה המקורי, במסגרת תוכנית לחידוש, שיקום והעצמת אתרי מורשת לאומית במשרד ראש הממשלה ובסיוע חברת מקורות. מזכיר הממשלה וראש ועדת ההיגוי של התוכנית, צבי האוזר, הודיע כי "אנחנו שמחים להחיות אייקון היסטורי, משפט קצר המסמל תקופה שלמה. אנו מצדיעים לדור שהקים את המדינה. חידוש הכתובת הוא מצווה צנועה ומחוות תודה לדור ההוא". הכתובת שוחזרה על ידי שי פרקש, משמר ציורי קיר ועיטורים היסטוריים, שחשף את שרידי הכתובת המקורית וחידש אותה באמצעות זפת – החומר שבאמצעותו נוצרה במקור.
אזכורים בתרבות בעקבות הגרפיטי
התעלומה הניעה את שלמה ארצי לכתוב את "הבלדה על ברוך ג'מילי" ביחד עם המלחין גידי קורן. השיר התחרה בתחרות "פסטיבל הזמר והפזמון 1974", וזכה במקום הראשון. מארגני הפסטיבל, שהבינו את פוטנציאל השיר, איתרו את ברוך ג'מילי, והעלו אותו לבמה לאחר הכרזת המנצח.
דמותו של ג'מילי הונצחה גם במערכון "שיח טבחים" של הגשש החיוור. על פי המערכון, על תחתית סיר המרק שבו בישלו הטבחים במלחמת העצמאות היה כתוב "ברוך ג'מילי". גם בסדרה הקומית החמישייה הקאמרית היה מערכון שהזכיר את ברוך ג'מילי. במערכון זה, בתו יוצאת עם הבן של "עוזב הקיבוץ" מהשיר "בלדה לעוזב קיבוץ" של להקת כיף התקווה הטובה.
בספרו תש"ח טוען הסופר יורם קניוק כי ברוך ג'מילי והכיתוב בשער הגיא מייצגים נאמנה את הפלמ"ח, הרבה יותר מ"מורשת הפלמ"ח" אשר לטענתו לא היה לה ביסוס אמיתי.
בסדרת הקומיקס "יוני המכבי הקטן" שהתפרסמה בעיתון הילדים "אותיות" בשנותיו הראשונות, שיבץ שי צ'רקה את הכתובת "ברוך הגמלאי, פתח תקווה" בפתחה של מערה, כמחווה לברוך ג'מילי.
בישראל חלק גדול מאמני הרחוב זוקפים את דמותו של ג'מילי כאב הרוחני של התחום. רמי מאירי ואמני הרחוב הצעירים יותר, כגון Know hope, עדי סנד, Kis-Lev, Dede ואחרים, רואים בעבודותיהם כדבר-מה הנמצא מעבר לוונדליזם ואשר נועד להשאיר חותם, באופן דומה לרצונו של ג'מילי "להקים לו יד".
בדצמבר 2021 העלה תיאטרון הצפון את הקומדיה "ברוך ג'מילי" המבוססת על חייו, בבימויו של גדי צדקה ובכיכובו של יעקב כהן בתור ג'מילי.
קאנטו
קאנטו (ביפנית: Kantō-chihō - 関東地方) הוא חבל ארץ ביפן שנמצא על האי הונשו.
נכון לשנת 2008 עמדה אוכלוסיית החבל על כ-42,124,000 תושבים. בשטח החבל נמצאות הערים טוקיו, בירת יפן ויוקוהמה, העיר השנייה בגודלה מבחינת אוכלוסייה ביפן. החבל מחולק לשבעה מחוזות: צ'יבה, גונמה, איבראקי, קנאגאווה, סאיטאמה, טוצ'יגי וטוקיו.
בשטח החבל זורם נהר טונה, השני באורכו ביפן.
ב-1 בספטמבר 1923 התרחשה רעידת אדמה גדולה בקאנטו.
מרדי גרא
ישנם מקומות בהם הפך חג המרדי גרא מחג דתי לפסטיבל תרבותי חילוני, הכולל מצעדי רחוב מלאי שמחת חיים. כך למשל בעיר ניו אורלינס שבארצות הברית, בה, ברובע הצרפתי של העיר, נחוג החג זה כ-250 שנה, והפך לאחד מאירועי התרבות הייצוגיים של העיר. גם בעיר סידני שבאוסטרליה נחוג המרדי גרא כפסטיבל רחוב ואירוע תרבותי, ללא קשר לדת.
מקורות החג
מקור החג הוא חגיגת הקרנבל. הקרנבל נחגג כאירוע נוצרי, אך אפשר לאתר את שורשי הקרנבל עוד לפני הנצרות בחגיגות היווניות לכבוד דיוניסוס ובחגיגות הרומיות לכבוד סטורנאליה. המילה "קרנבל" משמעותה "סילוק הבשר" או "פרידה מהבשר" (מלטינית: carni = בשר, vale = פרידה). באירופה נהגו הנוצרים הקתולים להתנזר מבשר ומכל הנאה גופנית אחרת במשך 40 יום או שישה שבועות לפני חג הפסחא, כהזדהות עם סבלו של ישו, תקופה הידועה כ'לנט'. לפני צום הבשר התקיימו חגיגות זלילה וחטאים, שבאיטליה, שווייץ, צרפת, פורטוגל וספרד התלוו למסיבות רחוב של ריקודים, תחפושות ומסכות. הקרנבל הגיע לשיאו בימי הביניים, אז היה נחוג במקומות רבים באירופה. בערים הגדולות התארכו החגיגות עד שלושה חודשים. אפשר למצוא סימנים לדעיכת הקרנבל האירופי, בעיקר במישור הסמלי, כבר בתקופת הרנסאנס, מאז נחוג יותר כמסורת ולא כחג דתי.
מועד תחילת החגיגות של המרדי גרא הוא ביום שלישי המציין את היום האחרון לפני התענית - ההתנזרות הנוצרית מבשר במשך 40 יום לפני חג הפסחא. מקור השם "מרדי גרא" הוא מצרפתית, ותרגומו המילולי הוא "יום שלישי השמן". למחרת המרדי גרא, ביום רביעי של האפר מתחילה התענית.
שמות החג
השמות הנוספים לחג, מלבד "מרדי גרא" בצרפתית, הם:
החג כאירוע תרבותי בניו אורלינס
בחודש אוגוסט 2005 נפגע קשות 70% משטח העיר ניו אורלינס על ידי הוריקן קתרינה, ורוב תושביה עזבו את בתיהם. למרות זאת, בחודש פברואר 2006 צוינו אירועי המרדי גרא בתהלוכות רחוב ואירועים כמיטב המסורת, חרף האסון, חורבנה של העיר ומותם של לפחות 1,836 קורבנות. לדעת רבים, ובראשם ראש העירייה, דווקא קיומם של אירועי המרדי גרא, הוא אחד הדברים המציינים את תחילת שיקומה הממושך של העיר ניו אורלינס, ומכאן חשיבותו.
החג כאירוע תרבותי בסידני
בעיר סידני שבאוסטרליה, שבה חודש פברואר הוא החודש החם בשנה, החלו חגיגות המרדי גרא בשנת 1978, כתהלוכה של מפגינים למען זכויות הקהילה ההומוסקסואלית. כמו במצעד הגאווה, גם בחגיגות המרדי גרא האוסטרליות מציינים חברי קהילות הלהט"ב את מאבקם להכרה ולשוויון זכויות מצד החברה ההטרוסקסואלית, ולקבלתם כשווים. חגיגות המרדי גרא בסידני, שהחלו כמקבילה האוסטרלית של מצעד הגאווה של קהילת הלהט"ב, הפכו במהלך הזמן ליום חגיגה של רבים, והוא כיום אחד האירועים השנתיים העליזים והצבעוניים המאפיינים את סידני.
סטרובוסקופ
סְטְרוֹבּוֹסְקוֹפ הוא מכשיר המיועד לצפייה בעצמים נעים, בהפרשי זמן קבועים. המכשיר משמש למדידת אותה תנועה ולחקירתה. לרוב משמש הסטרובוסקופ לצפייה בתנועה מחזורית מהירה.
סטרובוסקופ מכני
גליל שבהיקפו מספר זוגי של חריצים (מקבילים לציר הגליל) במרווחים קבועים. הצופה מביט בעצם הנע מבעד לזוגות חריצים נגדיים, בזמן שהגליל מסתובב סביב צירו בתדירות הרצויה. תדירות הצפייה היא מכפלת תדירות הסיבוב במספר החריצים. אפשרות אחרת היא שימוש בזוג חריצים - אחד קבוע והשני חולף על פניו בתדירות הרצויה. צפייה דרך חריץ אחד שנע לא מביאה לתוצאה הנדרשת.
הסטרובוסקופ המכני מבוסס על המצאות דומות מהמאה ה-19, ששימשו להצגת סרטונים קצרים, כגון הפנקיסטיסקופ, והזואיטרופ. מקור השם "סטרובוסקופ" בשמה של אחת מהמצאות אלה. ביוונית, סטרובוס (στρόβος) פירושו סחרור.
מבזק מחזורי
נורה מהבהבת בתדירות שניתנת לשינוי. לצורך כך דרושה נורה שיכולה להדלק ולהכבות בזמן קצר בהרבה מזמן המחזור, למשל נורת התפרקות חשמלית בגז, או דיודה פולטת אור.
המבזק המחזורי הומצא בשנת 1931, על ידי הרולד יוג'ין אדג'רטון מהמכון הטכנולוגי של מסצ'וסטס, לחקר תנועת מנוע סינכרוני.
תוצא סטרובוסקופי
לשימוש בסטרובוסקופ השפעה מיוחדת על מראיתה של תנועה מחזורית מהירה: כאשר תדירות הצפייה \ f_s היא שבר יסודי מתדירות תנועת העצם \ f_r, העצם יראה נייח. אם תדירות הצפייה נמוכה במעט מתדירויות אלה, יידמה כי העצם נע באיטיות קדימה (בכיוון התנועה האמיתי). אם תדירות הצפייה גבוהה במקצת, יידמה כי העצם נע לאחור.
באופן כללי יותר, כאשר יחס התדירויות,, הוא שבר (מדומה או אמיתי) מצומצם עם מכנה, \ m, קטן, העצם עשוי להיראות במנוחה ב-\ m מקומות לאורך מסלולו, בו זמנית. עם שינוי תדירות הצפייה בקרבת תדירויות אלה, יידמה כי דמויות העצם נעות באיטיות קדימה או אחורה. תדירות תנועה זו נתונה על ידי:.
שחבור
מקור השחבור
תופעת השחבור מתקיימת בעיקר בכל ממלכת האאוקריוטים, היות שגנים המקודדים בגרעין התא, במרבית המינים מאותה ממלכה, מכילים רצפי אינטרונים חסרי מסגרת קריאה (כלומר, שאינם מקודדים לחלבון) הנחתכים ממולקולת ה־RNA המשועתקת ואינם לוקחים חלק במולקולת ה־mRNA. בנוסף, ישנם גנים המתועתקים למולקולות RNA אשר אינן מתורגמות לחלבון אך עדיין עוברות שחבור. ביצורים אאוקריוטים קדומים יותר, במיוחד חד תאיים, תופעת השחבור אינה שכיחה, היות שתדירות האינטרונים המצויים בתוך רצפי גנים נמוכה. עם העלייה במורכבות היצורים במהלך האבולוציה, עלתה גם שכיחות האינטרונים בכל גן.
מקור האינטרונים
הנוכחות של רצפים שנחתכים ממולקולת ה־mRNA מעלה את השאלה מניין אותם רצפים (לכאורה חסרי תכלית) הופיעו. אך ככל הנראה, מקור האינטרונים אינו יחיד, וישנן מספר אפשרויות שדרכן הם יכלו להופיע. להלן ארבעה מודלים אפשריים המנסים להסביר את מקור האינטרונים:
גילוי
בין שנות ה־60 לשנות ה־70 של המאה ה־20 ניטש ויכוח בין חוקרי ביולוגיה מולקולרית של אאוקריוטים בנוגע ליצירת mRNA בתאי בעלי חיים. במחקרים אשר התקיימו בפרוקריוטים (חיידקים), לא נראה הבדל בין אורך הרצף המתורגם לחלבון לרצף הגן המשועתק ל־RNA מהגנום. לעומת זאת, ביצורים אאוקריוטים, נראה שמולקולת ה־RNA (נקראה: heterogenous nuclear RNA – hnRNA) המתועתקת בתוך הגן עוברת פירוק, ורק חלק קטן ממנה יוצא מהגרעין היכן היא מתפקדת כmRNA. מולקולת ה־hnRNA המשועתקת מהגן האאוקריוטי יותר ארוכה ממוקולת ה־mRNA שמתקיימת מחוץ לגרעין. בנוסף, נראה שרצפי הקצוות של ה־hnRNA נשמרים במולקולת ה־mRNA המתקיימת בגרעין. אך לא ניתן היה להוכיח באמצעות שיטות סימון רדיואקטיביות, בהן השתמשו כדי לעקוב אחר מולקולות מתא, שמולקולות mRNA נובעת ממולקולות hnRNA.
נגיפי DNA ותרומתם להבנת מנגנון השחבור
חוקרים ניסו למפות את הגנום של הנגיף על ידי התאמת מולקולות mRNA של גנים המקודדים למרכיבי הנגיף למולקולת ה־DNA הגנומי. השיטה עשתה שימוש בצילום באמצעות מיקרוסקופ אלקטרונים, בו ניתן לראות את האזור אליו מולקולת ה־mRNA סופחה למולקולת ה־DNA ליצירת "R-loop" חד־גדילי של DNA.
הנחת היסוד הייתה שהקצה ההתחלתי של מולקולת mRNA מייצג את אזור תחילת התיעתוק של גן מסוים, לכן ניתן למפות את גני הנגיף על ידי מעקב אחר מיקום הסיפוח של מולקולת ה־mRNA ל־DNA הגנומי. כך, על ידי מיפוי מולקולת mRNA של כל גן, ניתן יהיה למקם כל גן נפרד על גנום הנגיף. בניגוד להנחת היסוד, כל רצפי ה־mRNA, על אף שמקודדים לחלבונים שונים, היו בעלי רצף התחלתי זהה. בנוסף, הסיפוח של כל מולקולת mRNA הובילה ליצירת R-loop שונה. מחקרים אלו הובילו לגילוי של מנגנון עיבוד RNA מתועתק באאוקריוטים, ואף אפשרות למנגנון היכול ליצור mRNA שונים מרצף pre-mRNA אחד (שחבור חליפי).
מנגנון
כדי להבין את מנגנון השחבור, ראשית חשוב לדעת כיצד מובדלים האינטרונים מהאקסונים, כיצד האינטרונים נחתכים מה־pre-mRNA (mRNA לפני הסרת אינטרונים), וכן כיצד האקסונים מתחברים יחד ליצירת mRNA. התחימה בין רצפי האקסונים לרצפי האינטרונים מתקיימת ברמת רצף חומצות הגרעין של ה־pre-mRNA. את האינטרון, אם כן, תוחמים שני אתרים מוגדרים: תחום אקסון – אינטרון המגדיר את סוף האקסון ותחילת האינטרון, ותחום אינטרון־אקסון המגדיר סוף האינטרון ותחילת אקסון נוסף. אתרים אלו יגדירו את המיקומים בהם האינטרון יוסר מהרצף, ושני האקסונים יתחברו במהלך השחבור. אתר נוסף הנוכח ברצף האינטרון שחשוב לתהליך החשבור הוא 'רצף ההסתעפות' (באנגלית branchpoint sequence). רצף זה מתקיים בתוך רצף האינטרון, קרוב יותר לתחום האינטרון־אקסון (או סוף האינטרון); לאחרי רצף ההסתעפות ישנו רצף של פירימידינים רבים (המורכב מהנוקלאוטידים T ו־C) הקרוי polypyrimidine tract.
טרנסאסטריפיקציה
טרנסאסטריפיקציה היא התגובה הכימית האחראית לניתוק האינטרון מה־pre-mRNA. במהלך השחבור מתקיימות שתי תגובות טרנסאסטרפיקציה עוקבות. בראשונה, קבוצת הידרוקסיל OH'2 של אדנין (A), שמורה ברצף ההסתעפות מתחברת לקבוצת זרחה של גואנין) (G) בגבול האקסון־אינטרון. כתוצאה מכך נוצר קשר פוספודיאסטרי בין הסוכר (ריבוז) של הנוקלאוטיד (A) לקבוצת הזרחה של הנוקלאוטיד G בגבול האקסון־אינטרון, כך שהקשר בין האקסון לאינטרון ניתק. הבתגובה השנייה, האקסון שנותק מהקשר עם האינטרון מכיל קבוצת הידרוקסיל OH'3 חשופה, שחופשית לבצע חיבור עם קבוצת זרחה בגבול אינטרון־אקסון. השלכות התגובה הן חיבור שני האקסונים שנפרדו על ידי האינטרון ושחרור האינטרון עצמו מה־pre-mRNA. האינטרון משוחרר כרצף דמוי לולאה הקרוי לאריאט.
ספלייסוזום
ב־1985 נתגלה, שתהליך השחבור מתקיים בשמרים על ידי מבנה חלבוני קרוב בגודלו לריבוזום. המכלול החלבוני מכיל חמש מולקולות RNA המקודדות בגרעין (small nuclear RNA – snRNA) שכל אחת מהן מתקיימת בהרכב עם חלבונים נוספים. השילוב בין מולקולות ה־RNA הקטנות לחלבונים נקרא גם small nuclear ribonuclear proteins (snRNP). הספלייסוזום מורכב מ־snRNP אך ההרכב משתנה כתלות בשלב השחבור הפעיל. ל־snRNP שונים יש תפקידים נפרדים בתהליך השחבור, בין זיהוי ה־pre-mRNA, הקרבת 'רצף ההסתעפות' לתחום האקסון־אינטרון וייעול התגובה היוצרת את הלריאט וחיבור בין שני האקסונים.
שחבור עצמי (Self Splicing)
בנוסף למנגנון השחבור של גנים גרעיניים באאוקריוטים בו נעשה שימוש בספלייסוזום כדי להסיר אינטרונים לקבלת mRNA, ישנם מקרים בהם האינטרונים מוסרים באופן עצמאי (Self Splicing) ללא מכלול חלבוני המסייע לתהליך. בשחבור עצמי, אינטרונים מסירים את עצמם מה־pre-mRNA על ידי ביצוע תגובות טרנסאסטריפיקציה דומות לתגובות המתבצעות על ידי הספלייסוזום. האינטרונים המבצעים שחבור עצמי מתחלקים לשתי קבוצות:
RNA לא מקודד
מולקולות RNA ארוכות לא מקודדות (long non coding RNA – lncRNA) הן מולקולות RNA המשועתקות על ידי גנים אך אינן מתורגמות לחלבון. בהקשר לשחבור, התגלה שביטוי של lncRNA יכול להשפיע על אופן שחבור של גנים מסוימים. שילוב של lncRNA במנגנון השחבור מראה על תופעות של בקרה יותר הדוקה על ביטוי של גנים מסוימים.
שחבור cis
תהליך זה מתאר את מנגנון השחבור הקלאסי, בו אקסונים מאותו גן מתחברים ליצירת mRNA. אומנם תהליך זה מתקיים ברוב האאוקריוטים, אך אינו מהווה צורת שחבור אפשרית אחת.
שחבור trans
שחבור זה, המכונה גם שחבור בהצלבה, תהליך שבו תעתיקים שמקורם אינו מאותו אזור גנומי, או מאותו גן, יוצרים מולקולת mRNA. כתוצאה מכך, מולקולת ה־mRNA מהווה איחוי (כימרה) בין שני תעתיקים נפרדים שמקורם מגנים שונים. תופעה זאת התגלתה באאוקיוטים מסדרת הטריפנוזומטידות, ונצפתה גם בתולעים נימיות.
דוגמאות למחלות שנגרמות מפגם בתהליך השחבור
הסרת אינטרונים ממולקולת ה־pre-mRNA הוא תהליך הכרחי לביטוי תקין של רוב הגנים בגנום האנושי. תקינות תהליך השחבור תלויה במערך של גורמים, מרצף מולקות ה־RNA ועד למרכיבי הספלייסוזום, שפעילותם הכרחית כדי לאפשר שחבור נכון והנבת תוצר תקין. במולקולת ה־pre-mRNA, מוטציה באחד מאזורי קצוות האינטרון, או באזור ההסתעפות, יכולה להוביל לאי הסרת אינטרון ממולקולת ה־pre-mRNA ופגיעה בביטוי הגן. בנוסף לכך, מוטציה באחד מהגנים האחראיים למרכיבי הספלייסוזום עלולה להוביל להשבתה של תהליך השחבור ולפגוע בתהליך הטרנסאסטריפיקציה.
פרוגריה
פרגוריה, המכונה גם תסמונת פרוגריה (על שם) הטצ'ינסון־גילפורד (HGPS), היא מחלה בעלת דגם תורשה דומיננטי. חולים במחלה זאת סובלים ממגוון תופעות כגון גובה נמוך, משקל גוף נמוך, איבוד שיער מוקדם והזדקנות מוקדמת. המחלה נובעת ממוטציה בגן LMNA, המקודד לחלבון גרעיני Lamin A אשר אחראי על מגוון תפקידים כגון עיגון חלבונים לממברנת הגרעין, שמירה על מבנה תקין של ממברנת הגרעין וקשירת כרומטין אליה. אחת המוטציות שגורמות למחלה מובילה לשינוי אתר השחבור בין אקסון 11 לאקסון 12 של הגן LMNA. שינוי בבסיס אחד בתוך אקסון 11 גורם ליצירת תעתיק אלטרנטיבי המחסיר 150 בסיסים מאקסון 11 ומוביל ליצירת חלבון לא תקין.
רטיניטיס פיגמנטוזה
רטיניטיס פיגמנטוזה היא מחלה בעלת דגם תורשה דומינטטי המאופיינת בפגיעה בראייה. המוטציה נמצאת בגן PRPF6 המקודד לאחד מחלבוני הספלייסוזום. המוטציה גורמת לשינוי בחומצה אמינית שמורה בחלבון, והובלה לא רגילה של החלבון בתוך גרעין התא. בנוסף, המוטציה פוגעת בהרכבת הספלייסוזום וכך פוגעת בתיעתוק תקין של גנים.
ניוון שרירים שדרתי
ניוון שרירים שדרתי הוא מחלה ניוונית בעלת דגם תורשה רצסיבי המשפיעה על מבנה ופעילות שרירים רצוניים. המחלה גורמת לאי תקינות של פעילות עצבים מוטוריים בחוט השדרה, ונובעת מפגיעה בגן SMN אשר מקודד לחלבונים המסייעים ביצירת snRNP. פגם בגן זה פוגע בפעילות מנגנון השחבור בכללו.
טרשת אמיוטרופית צידית
טרשת אמיוטרופית צידית מאופיינת בניוון של עצבים מוטוריים ועם זאת ניוון שרירים רצוניים. המחלה יכולה להיות מורשת, או ספוראדית (ללא רקע משפחתי) וקשורה למספר גנים שמוטציה בהם יכולה להוביל לפנוטיפ המחלה. אחת האפשרויות היא מוטציה בגן FUS המקודד לחלבון קושר RNA. חלבון זה לנקשר ל־snRNP ולגן SMN. מוטציה בגן FUS פוגמת באינטראקציה עם snRNP ואילו האינטראקציה עם SMN דווקא מתחזקת. זה גורם לשיבוש מנגנון השחבור ופגיעה בביטוי גנים רבים.
סלע משקע
סלע משקע הוא סלע שנוצר על פני כדור הארץ מחומר שמקורו בסלע קודם אחר בתנאים רגילים של טמפרטורה ולחץ. סלעי המשקע כוללים סלעים נפוצים כגון קירטון, אבן גיר, אבן חול ודולומיט.
התחום בגאולוגיה העוסק בעקרונות ובתהליכים של יצירת סלעי המשקע נקרא סדימנטולוגיה (Sedimentology).
המקור לסלעי המשקע
החומר ממנו נוצרים סלעי המשקע מגיע ממקורות שונים:
תהליך היצירה
חלק מסלעי המשקע נוצרים בארבעה שלבים: בלייה, הסעה, השקעה והתקשות וחלקם נוצרים בשלב אחד בלבד: התקשות. נוהגים לקרוא לשלושת התהליכים: בליה, הסעה ושקיעה בשם הכולל סחיפה או אירוזיה. כלל התהליכים המתרחשים אחרי ההשקעה, לפני ההתקשות, במהלכה ואחריה קרויים דיאגנזה (diagenesis).
תפוצת סלעי המשקע
על פני השטח מהווים סלעי המשקע כ-75% מכלל הסלעים, אך למעשה סלעי המשקע הם רק ציפוי דק המכסה את סלעי היסוד הבונים את קרום כדור הארץ. מעריכים כי קרום כדור הארץ בנוי מ-95% סלעי יסוד וסלעים מותמרים ו-5% סלעי משקע.
תכונות המייחדות את סלעי המשקע
סלעי משקע נבדלים מסלעי היסוד בשתי תכונות: סלעי משקע מכילים מידע חשוב על העבר של כדור הארץ. הרכב המשקעים מספק רמזים לגבי הסלע המקורי ממנו נוצרו, ההבדלים בין השכבות מלמדים על תנאי הסביבה בה נוצרו, והמאובנים מספקים מידע על סוג הצמחים ובעלי החיים שהיו קיימים בתקופות שונות.
מיון סלעי המשקע
מקובל לחלק את סלעי המשקע לשתי קבוצות: "סלעים קלאסטיים" ו"סלעים כימיים וביוכימיים"
סלעים קלאסטיים
סלע קלאסטי או גם  סלע דטריטי הוא סלע המורכב משברי סלע קודם (קלאסט ביוונית פירושו "שבר", דטריטוס בלטינית גם כן פירושו "שבר"), בעל מרקם הקרוי "מרקם קלאסטי" כלומר גרגירי. נהוג לחלק את הסלעים הקלאסטיים לארבע קבוצות משנה:
סלעים כימיים וביוכימיים
קבוצה של סלעים שהושקעו בתוך סביבה מימית (ים או אגם) בדרך כימית או ביוכימית. בקבוצה זו קיימים כמה סוגי משנה:
זקליצ'ין
זקליצ'ין (בפולנית: Zakliczyn; ביידיש: זאקליטשין) היא עיירה במחוז טרנוב שבפרובינציית פולין קטן בפולין, על גדת נהר דונאייץ, בה התקיימה עד השואה קהילה יהודית.
תולדות היישוב
היישוב באתרה של זקליצ'ין מתועד מהמאה ה-11. באמצע המאה ה-16 עבר היישוב לבעלות משפחות אצולה, ובשנת 1558 שונה שם היישוב לזקליצ'ין, והוענקו לו זכויות עיר. באמצע המאה ה-17 נשרפה העיירה בפלישת האימפריה השוודית.
בחלוקת פולין בשנת 1772 סופחה העיירה לגליציה האוסטרית, ובשנת 1918 נכללה בשטחי הרפובליקה הפולנית השנייה.
יהודי זקליצ'ין
יהודים ישבו בזקליצ'ין מהמאה ה-17, אך הקהילה במקום נותרה קטנה ולא עצמאית, כאשר חלק מאנשיה נמנו על החסידות. מראשית המאה ה-20 פעלו בעיירה חוגים ציוניים. בתחילת המאה ה-20, וביתר שאת בשנות מלחמת העולם הראשונה, סבלו יהודי העיירה מהתנכלויות אנטישמיות גוברות והולכות מצד שכניהם הפולנים, שהגיעו במספר מקרים לפרעות של ממש, וכן לחרם על עסקיהם.
בין מלחמות העולם נמנו בעיירה כ-300 יהודים, כרבע מכלל תושביה. עם כיבוש העיירה בספטמבר 1939 בידי הגרמנים, הוטלו על יהודיה גזירות שונות, ובהן הגבלות תנועה ועבודות כפייה. בשנת 1941 הועברו לעיירה יהודים שגורשו מיישובי הסביבה.
ביולי 1942 רוכזו יהודי העיירה בגטו שהוקם בה, אליו הובאו יהודים נוספים מערי הסביבה, ומספר יושביו הגיע לכ-1,500 איש. באמצע ספטמבר 1942 גורשו רוב יושבי הגטו למחנה ההשמדה בלז'ץ, תוך רצח 75 יהודים בשעת האקציה. כמה עשרות יהודים שהושארו בעיירה עבור עבודות כפייה נרצחו עד אפריל 1943.
עונת 2014/2015 בליגה האירופית
עונת בליגה האירופית הייתה העונה ה-44 בה מתקיים טורניר הכדורגל האירופאי השני בחשיבותו של אופ"א, והעונה השישית שהתקיימה במתכונת הנוכחית.
משחק הגמר של הליגה האירופית 2014/2015 התקיים ב-27 במאי 2015 באצטדיון הלאומי בוורשה, פולין. במשחק גברה האלופה המכהנת סביליה הספרדית על דניפרו דניפרופטרובסק האוקראינית בתוצאה 2–3, וזכתה בתואר בפעם הרביעית בתולדותיה ובפעם השנייה ברציפות.
החל מעונה זו, נדרשו המועדונים המשתתפים לעמוד בתקנות אופ"א לתחרות כלכלית הוגנת על מנת להשתתף במפעל. כמו כן, בעונה זו השתתפה במפעל לראשונה קבוצה מגיברלטר, לאחר קבלתה של התאחדות הכדורגל שלה כחברה ה-54 באופ"א בקונגרס אופ"א במאי 2013. קבוצת קולג' יורופה, סגנית מחזיקת גביע רוק, הייתה לנציגה הראשונה של גיברלטר במפעל.
שינוי נוסף שהחל במפעל בעונה זו, היה העפלתה של הזוכה במפעל לליגת האלופות בעונה הבאה, אם לא הצליחה לעשות זאת דרך הליגה המקומית. הזכייה הבטיחה למעפילה מקום בשלב הפלייאוף של המוקדמות, לכל הפחות. עם זאת, מכיוון שברצלונה זכתה בעונת 2014/2015 בליגת האלופות, וכן השיגה את הכרטיס לשלב הבתים בעונה הבאה דרך הליגה, התפנה המקום השמור לה בשלב הבתים, זכתה סביליה בכרטיס הכניסה הישיר לשלב הבתים של עונת 2015/2016 בליגת האלופות.
שינויים נוספים שהוכנסו בעונה זו היו מחיקת מניין הכרטיסים הצהובים עם תום שלב רבע הגמר ואיפוס הספירה לקראת שלב חצי הגמר, וכן השימוש בספריי לסימון קו החומה על ידי השופטים.
ארבע קבוצות ישראליות לקחו חלק בטורניר: הפועל באר שבע והפועל תל אביב הצטרפו בשלב המוקדמות השני והודחו כבר בשלב זה, עירוני קריית שמונה הצטרפה והודחה בשלב המוקדמות השלישי, ומכבי תל אביב הצטרפה בשלב הפלייאוף של המוקדמות לאחר הדחתה ממוקדמות ליגת האלופות, והודחה כבר בשלב זה. אף קבוצה ישראלית לא המשיכה לשלב הבתים בעונה זו.
לוח זמנים
כל ההגרלות התקיימו במשרדי אופ"א בניון, שווייץ, למעט אם נאמר אחרת
שלב המוקדמות הראשון
ההגרלה נערכה ב-23 ביוני 2014. הסיבוב הראשון נערך ב-1 וב-3 ביולי, והסיבוב השני נערך ב-8, ב-10 וב-11 ביולי 2014.
שלב המוקדמות השני
הסיבוב הראשון נערך ב-17 ביולי והסיבוב השני נערך ב-22 וב-24 ביולי 2014.
שלב המוקדמות השלישי
ההגרלה נערכה ב-18 ביולי 2014. הסיבוב הראשון נערך ב-31 ביולי, והסיבוב השני נערך ב-7 באוגוסט 2014.
שלב הפלייאוף
ההגרלה נערכה ב-8 באוגוסט 2014. הסיבוב הראשון נערך ב-20 וב-21 באוגוסט והסיבוב השני נערך ב-28 באוגוסט 2014.
שלב הבתים
הגרלת שלב הבתים נערכה במונקו ב-29 באוגוסט 2014. 48 קבוצות חולקו ל-4 דרגים, לפי מיקומם בדירוג אופ"א לקבוצות, כאשר האלופה המכהנת משובצת אוטומטית בדרג הראשון. הקבוצות הוגרלו ל-12 בתים כאשר בכל בית 4 קבוצות, אחת מכל דרג, כאשר שתי קבוצות מאותה מדינה לא יכולות לשחק באותו בית.
בכל בית נפגשו הקבוצות פעמיים (בית וחוץ). 26 מדינות בסך הכול שלחו נציגות לשלב הבתים, ו-15 מועדונים ערכו את הופעת הבכורה שלהן בשלב הבתים של הליגה האירופית (לא כולל הופעות בשלב הבתים של גביע אופ"א במתכונתו הישנה). אחת מהן, וולפסבורג, כבר השתתפה בעבר בשלב הנוקאאוט הראשון (32 האחרונות), אך הגיעה אליו מהמקום השלישי בשלב הבתים בעונת 2009/2010 בליגת האלופות.
32 האחרונות
לשלב 32 האחרונות מגיעות שתי הקבוצות הראשונות מכל בית (בסך הכול 24 קבוצות), אליהן מצטרפות שמונה הקבוצות שסיימו במקום השלישי בביתן בשלב הבתים של ליגת האלופות.
32 הקבוצות שהעפילו לשלב זה יחולקו לשני דרגים על פי ניקוד של קבוצות מדורגות (12 הקבוצות שסיימו במקום הראשון משלב הבתים וארבע הקבוצות הטובות מהמקום שלישי בליגת האלופות) ולא מדורגות (12 הקבוצות שסיימו במקום השני משלב הבתים וארבע הקבוצות הנוספות מהמקום השלישי בליגת האלופות). הקבוצות המדורגות בהגרלה אירחו את משחק הגומלין. קבוצות שנפגשו בשלב הבתים, או קבוצות מאותה המדינה, לא יכולות להיפגש ביניהן בשלב זה.
הגרלת הסיבוב נערכה ב-15 בדצמבר 2014. הסיבוב הראשון נערך ב-19 בפברואר, והסיבוב השני ב-26 בפברואר 2015.
שמינית הגמר
הגרלת הסיבוב נערכה ב-27 בפברואר 2015. הסיבוב הראשון נערך ב-12 במרץ, והסיבוב השני ב-19 במרץ 2015.
רבע הגמר
הגרלת הסיבוב נערכה ב-20 במרץ 2015. הסיבוב הראשון נערך ב-16 באפריל, הסיבוב השני ב-23 באפריל 2015.
חצי הגמר
הגרלת חצי הגמר והגמר (לקביעת הקבוצה "המארחת" בגמר מסיבות אדמיניסטרטיביות) נערכה ב-24 באפריל 2015. הסיבוב הראשון נערך ב-7 במאי, והסיבוב שני נערך ב-14 במאי 2015.
גמר
משחק הגמר נערך ב-27 במאי 2015 באצטדיון הלאומי, ורשה, פולין.
נבחרת העונה
הצופים הטכניים של אופ"א, קבוצת המומחים מטעם אופ"א ובהם אלכס פרגוסון ולארס לאגרבק שצפו במשחקי הטורניר, בחרו את 18 השחקנים שהרכיבו את נבחרת העונה של הטורניר. 11 מתוכם היו שחקני הפינאליסטיות, סביליה ודניפרו.
תל כברי
תל כברי הוא אתר מתקופת הברונזה בשטח החקלאי של קיבוץ כברי, שבזמן תקופת הברונזה התיכונה II היה היישוב העירוני השלישי בגודלו בארץ ישראל (אחרי תל חצור ואשקלון). הוא נודע בפרסקו בסגנון מינואי, היחיד שהתגלה בישראל. באתר התגלה מחסן יינות מלכותי שהכיל מעל ל־3,000 בקבוקים, מלפני כ־3,700 שנה, העתיק ביותר במזרח־התיכון.
החפירות באתר
האתר מוקף הסוללה ומשתרע על שטח של יותר מ־200 דונם. חוצה אותו הכביש הישן נהריה-מעלות. בתחומו מעין עין שפע וצפונית מזרחית לו מעין עין גיח.
תקופות החפירה
האתר התגלה ב־1950 כשחבר קיבוץ כברי מצא כלי אבן מהתקופה הנאוליתית המאוחרת סמוך לעין שפע. חוקרים מרשות העתיקות והמוזיאונים, (ד' אלון ו-ד' רוזיליו), זיהו את הסוללה מתקופת הברונזה ומגדל בצידה הצפוני.
ממצאים עיקריים
מהתקופה הנאוליתית שרידי מבנים, קבר יחיד, גרזני אבן ממורקים, כלי צור וכן חפצי אומנות בסגנון תרבות ואדי רבה. מתקופת הברונזה המוקדמת I–II קברים ובניינים. מתקופת הברונזה התיכונה, בתים פרטיים, קברים, מערכת ביצורים וארמון המכסה כ־6000 מטר מרובע. הארמון הוא היחיד מהתקופה הכנענית שיכול להיחפר בשלמותו. רצפתו וקירותיו מטוייחים ומעוטרים בסגנון מינואי. השתמרות העיר הכנענית יכולה לתת תמונה מלאה של הפוליטיקה וחיי החברה בתקופה הכנענית, וכך לענות על השאלות האם היה שלטון מרכזי, האם נגבו מיסים ועל סוג החקלאות ששימשה בתקופה. מתקופת הברזל שרידים של עיר פיניקית מהמאה ה־10 לפניה"ס וחומת סוגרים המיוחסת למאות 8–9. מהתקופה ההלניסטית שרידים הכוללים אקוודוקט. ומהתקופה הרומית ועד העות'מאנית שרידי יישובים, כאשר עיקר ההתיישבות על גבעה צפון־מזרחית ליישוב הקדום.
שרידי שני כפרים ערביים שנבנו בדרום האתר מיוחסים למאה ה־17 ולמאה ה־18.
זיהוי
בגלל חשיבות היישוב בתקופת הברונזה הIIA ותקופת הברזל, אהרון קמפינסקי, שיער שזאת העיר רחוב המוזכרת בספר יהושע ה־A-r-h-bum המוזכרת בכתבי המארות, וה־Rhabu המופיעה בכתבי ממלכת מצרים החדשה. חוסר בממצאים מבהירים מתקופת הברונזה המאוחרת, מעלה ספקות בקשר להשערה זאת, שייתכן כי תיפתר בחפירות עתידיות.
סדנת תל אביב למדע, טכנולוגיה וביטחון
סדנת תל אביב למדע, טכנולוגיה וביטחון (ע"ש יובל נאמן) היא סדרה מתמשכת של כנסים וימי עיון המוקדשים לתחומים שונים של מדע, טכנולוגיה וביטחון - בהקשר הישראלי והמזרח תיכוני.
חשיבות הסדנה
סדנת ת"א למדע, טכנולוגיה וביטחון משמשת כבמה פומבית לליבון בעיות שונות הנוגעות לביטחון ישראל, לשילוב הטכנולוגיה בצבא ובחברה, והיא מעלה סוגיות ראשונות במעלה הקשורות בסדר היום הלאומי של מדינת ישראל. מסמכים שנכתבים בעקבות הכנסים משמשים את קובעי המדיניות ברמות השונות. חסות קבועה לסדנה מוענקת על ידי משרד הביטחון באמצעות מפא"ת, על ידי התעשייה האווירית ורפא"ל. בסדנה נוטלים חלק בכירים מהנהגת המדינה וצה"ל ומומחים בעלי שם מהתחום הציבורי, האקדמי, הביטחוני, הכלכלי והמדעי.
פרסומי הסדנה
בעקבות כנסים נבחרים יוצאים לאור פרסומים, ניירות עמדה ומונוגרפיות של הסדנה המפורסמים באתר הסדנה.
ספרים
ספר ראשון המרכז נושאים שונים שהועלו בסדנה יצא לאור בהוצאת מערכות, וכותרתו: מהאדם בקרב עד החלל החיצון. בספר כלולים מאמרים המבוססים על הרצאות שנישאו בסדנת תל אביב למדע טכנולוגיה וביטחון, בתקופה הראשונה לפעולתה. המאמרים שנבחרו מציגים את מגוון הנושאים שנדונו בסדנה, מגוון הנפרס על כל הספקטרום של החשיבה והעשייה הביטחונית: החל מהרמה הגבוהה ביותר של תורת הביטחון, עבור דרך טכנולוגיות ביטחוניות המיושמות במיזמים בתחום החלל החיצון וכלה בפיזיולוגיה של האדם בקרב. נבחנת השפעת הטכנולוגיה המודרנית על שדה הקרב ונידון מקומה במתארים של עימות בין מדינה לארגוני טרור, ומוצגת תרומתן הייחודית של התעשיות הביטחוניות לביטחון ישראל.
ASP.NET
ASP.NET היא טכנולוגית קוד פתוח ליישומי אינטרנט בצד השרת, שפותחה על ידי חברת מיקרוסופט. טכנולוגיה זו אינה שדרוג לטכנולוגיית ASP המתיישנת שלה אלא תפיסה טכנולוגית חדשה, וכתשובה לטכנולוגיית JSP של חברת סאן מיקרוסיסטמס. באמצעות ASP.NET ניתן ליצור אתרי אינטרנט דינמיים בשילוב נתונים מבסיסי נתונים, ולטפל בטפסים ובמידע שנשלחים מהמשתמשים. התפקיד של ASP.NET הוא לנתח את המידע וליצור פלט בהתאם.
ASP.NET משלבת בנוסף טכנולוגיית MVC, שמאפשרת לפתח אפליקציות רשת במהירות ובקלות.
ASP.NET מבוססת על ה-NET Framework. של מיקרוסופט הכוללת מחלקות רבות לטיפול בנתונים שונים (מסדי נתונים, קובצי טקסט, קובצי XML, תמונות וקבצים גרפיים, מערכת ההפעלה ועוד). ניתן לכתוב דפי ASP.NET בכל שפה בסביבת NET. (הנפוצות: VB.NET ו-#C).
ASP.NET רצה על שני סוגי שרתים: בסביבת ה-NET Framework. ישנו מרחב שמות (Namespace) בשם System.Net.Hosting המאפשר כתיבת שרתים כאלה. הנפוץ שבהם - גרסת ההמשך של ה-Cassini המגיעה עם Visual Studio 2005 לגרסאותיו.
ASP.NET מבוססת על טופסי צד שרת (Web Forms), אולם ניתן בהחלט להשתמש בה גם בלעדיהם.
האסכולה האלאטית
האסכולה האלאטית היא אסכולה בפילוסופיה הקדם-סוקרטית התופסת את המציאות כמהות אחת, קבועה, בלתי מונעת ובלתי משתנה. היא טוענת שמה שנתפס בעינינו כשינוי, אינו אלא אשליה. בפועל, המציאות קבועה ובלתי משתנה.
ASP.NET
גרסאות והפצה של ASP.NET
בשנת 2002 הוכרזה והופצה טכנולוגיית NET Framework. על ידי חברת מיקרוסופט, בגרסתה הראשונה (גרסה 1.0). NET Framework. הכילה מספר שפות פיתוח חדשות, וטכנולוגיית פיתוח עבור דפי אינטרנט שנקראת ASP.NET. יחד עם NET., החלה מיקרוסופט בשיווק סביבת הפיתוח הייעודית, שנקראה Visual Studio.NET, או בשמה הפחות נפוץ, VS 7.
האסכולה האלאטית
פרמנידס וזנון נמנים על אסכולה זו. הם נולדו ופעלו בעיר אליאה שמצויה בדרום איטליה ועל שמה הם קרויים. גם מליסוס איש סאמוס היה ממפתחי הפילוסופיה.
ASP.NET
גרסאות והפצה של ASP.NET
בעקבות מספר באגים ובעיות, מיהרה מיקרוסופט להוציא, בתחילת 2003, גרסה משודרגת ל-NET., והיא קיבלה את מספר הגרסה 1.1. הגרסה החדשה הכילה בעיקר תיקוני באגים ומספר עדכוני תוכנה.
חוק פאשן
חוק פאשן (Paschen) הוא חוק פיזיקלי הקובע באופן אמפירי את מתח הפריצה - הפרש הפוטנציאלים החשמליים אותו יש להקנות לשפופרת גז על מנת ליצור בה התפרקות חשמלית. החוק, אשר פורסם בשנת 1889 על ידי הפיזיקאי הגרמני פרידריך פאשן ונקרא על שמו, קובע את תלות מתח הפריצה בסוג הגז, בחומר שממנו עשויות האלקטרודות בשפופרת, במרחק בין האלקטרודות ובלחץ שבשפופרת.
ASP.NET
גרסאות והפצה של ASP.NET
במהלך השליש האחרון של שנת 2005 הוכרזה על ידי מיקרוסופט הגרסה השנייה ל-NET Framework. (גרסה 2.0), ויחד עימה הופץ מנוע NET. משודרג, חבילת טכנולוגיות חדשה, וגם סביבת פיתוח חדשה בשם Visual Studio 2005 (או בשם הגרסה שלה, VS 8). הגרסה החדשה הוסיפה מחלקות קוד חדשות רבות, והציגה גם שיפורי תוכנה ושיפורי אבטחה רבים. גרסה זאת אינה מהווה שדרוג לגרסה הקודמת, אלא היא גרסת תוכנה עצמאית, וניתן להתקין אותה מבלי להתקין גרסאות קודמות. יחד עם זאת, מרבית המפתחים העדיפו להתקין את שתי הגרסאות במקביל, כדי לקבל גמישות גדולה יותר.
במהלך נובמבר-דצמבר 2006, החלו ניצנים ראשונים של גרסה משודרגת חדשה. בתחילה נקראה הגרסה בשם הקוד "Orcas", ולימים, במהלך 2007 ועם יציאתה של Windows Vista לשווקים, הוכרזה גרסת השדרוג המלאה ל-NET., שפותחה כחלק מפיתוח Windows Vista. הגרסה החדשה (3.0), פותחה כתוספת לגרסת NET 2.0., ואינה מחליפה אותה. היא אינה גרסה עצמאית, ולא ניתן להתקין אותה ללא גרסה 2.0.
חוק פאשן
תלות בלחץ הגז ובמרחק בין האלקטרודות
הצורה הפשוטה והמוכרת ביותר של החוק טוענת כי מתח הפריצה \ V_b הוא פונקציה לא-ליניארית של מכפלת לחץ הגז \ p והמרחק בין האלקטרודות \ d. כלומר:
ASP.NET
גרסאות והפצה של ASP.NET
בסוף נובמבר 2007, עם יציאתה לשוק של ערכת כלי הפיתוח החדשה לבית מיקרוסופט, Visual Studio 2008, יצאה הרחבת תוכנה נוספת (גרסה 3.5). באפריל 2010 יצאה גרסה חדשה של Visual Studio 2010 ויש בה הרבה שיפורים בעיקר בכתיבת Java script.
חוק פאשן
תלות בלחץ הגז ובמרחק בין האלקטרודות
עוד קובע החוק כי לפונקציה זו קיימת נקודת מינימום, דהיינו ערך מסוים של המכפלה שעבורו מתקבל מתח הפריצה הקטן ביותר.
אמפירית, החוק תקף עבור ערכי \ p d הקטנים מ-.
ההסבר הפיזיקלי האינטואיטיבי לחוק זה קשור בעובדה שמתח הפריצה תלוי בניידות האלקטרונים. אם המכפלה p×d היא גדולה מדי, משמעות הדבר היא שהיונים החיוביים צפופים מאוד ולכן האלקטרונים אינם מצליחים לצבור מספיק אנרגיה ולייננם. כאשר המכפלה קטנה מדי, היונים מפוזרים מאוד ומאידך גם המרחק בין האלקטרודות קטן – ואזי המהלך החופשי הממוצע של האלקטרונים מאפשר להם לעבור בין שתי האלקטרודות מבלי להתנגש כלל ביונים חיוביים בדרכם.
ASP.NET
תיקיות בשימוש ASP.NET 2 ואילך
קבצים אחרים נמצאים בשימוש סביבות הפיתוח ומוגנים ברמת השרת על מנת למנוע הורדה שלהם על ידי לקוחות (למשל vbproj, csproj).
ASP.NET AJAX
בתאריך 23 בינואר 2007, מיקרוסופט הוציאה לאור גרסה 1.0 של ASP.NET AJAX, אשר מהווה חבילת הרחבה עם פונקציונליות Ajax.
חוק פאשן
תלות בטמפרטורה
תלות מתח הפריצה במכפלת הלחץ והמרחק משתנה לפי הטמפרטורה. התלות בטמפרטורה באה לידי ביטוי באמצעות כתיבת חוק פאשן באופן הבא:
הערך שמתקבל הוא ביחידות של קילו-וולט
משמר האמזונות
משמר האמזונות הוא הכינוי הבלתי רשמי שהוענק על ידי עיתונאים מערביים ליחידת עלית של שומרי הראש של נשיא לוב לשעבר מועמר קדאפי בה שירתו נשים בלבד, רובן ממוצא אפריקאי. שמה הרשמי של היחידה הוא אלראהבאת אלת'וריאת (الراهبات الثوريات, "הנזירות המהפכניות"), ולעיתים היא ידועה גם בכינוי "הנזירות הירוקות". מטרתה המוצהרת של יחידה זו הייתה הגנה על שלומו וביטחונו של מנהיג לוב מועמר קדאפי.
דימיטרי טיומקין
דימיטרי טיומקין (10 במאי 1894 - 11 בנובמבר 1979) היה מלחין ומנצח אמריקאי יהודי, יליד אוקראינה, שהתפרסם כמלחין מוזיקה לפסקולים מצליחים של סרטים הוליוודיים רבים בשנות ה-40, ה-50 וה-60 של המאה ה-20, רבים מהם מערבונים.
משמר האמזונות
היחידה הוקמה בראשית שנות ה-80, לאחר "התפטרותו" של קדאפי ממשרת ראש המדינה של לוב שלאחריה העניק לעצמו את התואר "המנהיג–האח ומורה הדרך של מהפכת 1 בספטמבר של הרפובליקה הערבית הלובית הסוציאליסטית העממית" (בפועל המשיך להחזיק בכל סמכויות השלטון). צעד זה הפתיע רבים, לאור התבטאויותיו המיזוגיניות המרובות במהלך שנות ה-70 ומשנתו הפוליטית אותה פרסם בספר הירוק ובו הוא הבהיר כי תפקידן של הנשים צריך להיות מוגבל לעבודות משק בית וטיפול בילדים.
לפי דיווחים שונים המהלך של גיוס שומרות ראש במקום גברים נבע מתקוותו של קדאפי שגברים ערבים יהססו לפגוע בנשים ולכן נשים יגנו עליויותר טוב מפני ניסיונות התנקשות. מועמר קדאפי אף התבטא באחת הפעמים כי הגבר הערבי הפסיק להיות גבר כאשר נוצח על ידי הגבר היהודי ולכן הוא סומך מעתה רק על נשים, אך ההערכה הרווחת שיחידת שומרות הראש אינה אלא היבט אחד מני רבים של התנהגותו האקסצנטרית של קדאפי ורצונו להיות מוקף בנשים צעירות ונאות.
המועמדות למשמר האמזונות עברו הכשרה אינטנסיבית בשימוש בכלי נשק ואמנויות לחימה, נדרשו להצהיר על בתוליהן, ונבחרו אישית על ידי קדאפי. החברות במשמר נהנו מזכויות יתר המקנות להן רשות להתלבש ולהתאפר בסגנון מערבי (בניגוד למקובל אצל נשים מוסלמיות).
דימיטרי טיומקין
חייו
טיומקין נולד בעיר קרמנצ'וג שבמרכז אוקראינה. אביו, זינובי יונוביץ' טיומקין, היה רופא ועיתונאי ציוני, ממייסדי ברית הציונים הרוויזיוניסטים, ואמו הייתה מורה למוזיקה ולפסנתר. טיומקין למד נגינה על פסנתר אצל פליקס בלומנפלד והרמוניה וקונטרפונקט אצל אלכסנדר גלאזונוב בקונסרבטוריון בסנקט פטרבורג שברוסיה, ובמקביל למד באוניברסיטה משפטים. כבר בצעירותו החל לנגן כפסנתרן בקונצרטים וליווה בנגינה סרטים אילמים. בעת היותו סטודנט נהג להתרועע בחוגי הבוהמה המקומית והתוודע למוזיקה אמריקאית, ליצירותיו של אירווינג ברלין, לבלוז, רגטיים ולג'אז מוקדם. ב-1920, בעת שעבד ב"מנהל הפוליטי של האזור הצבאי של פטרוגרד", נמנה עם המארגנים הראשיים של שני מופעי ענק שאורגנו על ידי השלטון הבולשביקי החדש: "מסתרי העבודה המשוחררת" - הצגה כעין-דתית לכבוד האחד במאי ו"ההסתערות על ארמון החורף", לכבוד יום השנה השלישי למהפכת אוקטובר.
ב-1921 עזב טיומקין את ברית המועצות ועבר לברלין, שם עבד אביו כרופא. הוא הספיק ללמוד שם אצל פרוצ'ו בוזוני לפני מותו של זה, וב-1925 היגר לארצות הברית. ב-1930 התיישב בלוס אנג'לס יחד עם אשתו הרקדנית והכוריאוגרפית אלברטינה ראש (1967-1891) והפך לאזרח אמריקאי ב-1937. בעקבות עיסוקה של רעייתו, היו מיועדות יצירותיו המוזיקליות בשנותיו הראשונות בארצות הברית לבלט. ב-1933 החל לכתוב מוזיקה לסרטים, אם כי בתחילה ככותב זוטר. ב-1938 ניצח לראשונה על התזמורת הפילהרמונית של לוס אנג'לס.
משמר האמזונות
הקמת משמר האמזונות ספגה ביקורת קשה בלוב בטענה שקדאפי גורם לצעירות במשמר שלא להינשא ולהקים משפחות.
ב-1998 נטען על ידי מקורות לוביים, שאחת משומרות ראשו של קדאפי נהרגה ושבע אחרות נפצעו במהלך מארב מתוכנן של קיצונים איסלמיים לשיירת מכוניות בה נסע קדאפי. המקורות מסרו שהצעירה שנהרגה בשם עיישה, הייתה חביבתו של קדאפי והטילה עצמה לפני קדאפי תוך שהיא סופגת את כדורי הרובה (ובכך אולי הצילה את חייו).
דימיטרי טיומקין
חייו
ב-1952 חיבר טיומקין את הפסקול ואת שירי הסרט "בצהרי היום", בבימויו של פרד זינמן, שהקנו לו את פרס גלובוס הזהב ושני פרסי אוסקר בקטגוריות הפסקול והשיר הטובים ביותר. הייתה זו הפעם הראשונה בהיסטוריה של פרסי האוסקר שמלחין זוכה בפרסים על הפסקול ועל שיר הנושא של אותו סרט. ב-1954 זכה טיומקין שנית בפרס האוסקר על הפסקול של הסרט "הגבוהים והאדירים" בכיכובו של ג'ון ויין. כשעלה לבמה לקבל את הפרס הודה טיומקין בהומור לכל המלחינים שקדמו לו והשפיעו עליו בכתיבת המוזיקה לסרט.
משמר האמזונות
בנובמבר 2006, כשקדאפי הגיע לנמל התעופה של אבוג'ה בניגריה יחד עם יחידה של 200 שומרות ראש חמושות, נוצרה תקרית דיפלומטית כאשר המאבטחים המקומיים ניסו לפרוק אותן מנשקן. קדאפי עזב בכעס כשהוא מצהיר כי בכוונתו לגמוא את 40 הק"מ לבירה ברגל וחזר בו רק לאחר התערבותו של הנשיא הניגרי אולוסגון אובאסניו שהזדמן לנמל התעופה לגמרי במקרה.
לאחר נפילתו של קדאפי מהשלטון ב-2011 האשימו אותו כמה משומרות הראש שלו שכפה עליהן להצטרף למשמר ושהיו קורבן לאונס והתעללות מינית מידיהם של קדאפי, בניו ומקורביו.
דימיטרי טיומקין
חייו
טיומקין המשיך וחיבר פסקולים קלאסיים לסרטים רבים כמו: "משפטו של בילי מיטשל" (1955), "ענק" (1956), "שכנוע ידידותי" (1956), "דו-קרב באו. קיי. קוראל" ו"הרוח היא פראית" (1957), "ריו בראבו" (1959), "רכבת אחרונה מגאן היל" (1959), "האלמו" (1960), זכה בפרס גלובוס הזהב), "אנשי השקיעה" ו"הגזע המוחרם" (1960) "תותחי נברון" (1961, זכה בפרס גלובוס הזהב), "עיר ללא רחמים" (1961) (זכה בפרס גלובוס הזהב), "55 יום בפקינג" (1963), "נפילתה של האימפריה הרומית" (1964, זכה בפרס גלובוס הזהב) ו"קרון האש" (1967).
הוא היה פעיל גם בכתיבת מוזיקה לסדרות טלוויזיה וכתב מספר שירי נושא לסדרות שהתפרסמו כמו "Rawhide" ב-1959. הוא נשכר ב-1965 כדי לכתוב את המוזיקה לסדרה "The Wild Wild West", אך המפיקים דחו את המוזיקה שלו והעדיפו מוזיקה שנכתבה על ידי ריצ'רד מרקוביץ'.
הוא מת בלונדון ב-1979, ונקבר בלוס אנג'לס.
אנדרטת משמר הגבול
האנדרטה לחללי משמר הגבול היא אנדרטה ואתר הנצחה לחללי משמר הגבול. את האנדרטה תכנן האדריכל יחיאל ערד והיא נחנכה ב-28 באוקטובר 1980.
הקמה
האנדרטה ניצבת על גבעה מעל מחלף עירון על כביש 65, מול קיבוץ ברקאי ומחלף משמר הגבול, בשטח המועצה אזורית מנשה. היא נבנתה בעקבות החלטה של מפקד מג"ב דאז, ניצב צבי בר, להחליף את אנדרטת מג"ב עד לאותה תקופה ששכנה בתוך בסיס ליד קיבוץ אייל. האנדרטה המקורית מבסיס אייל הועברה בשנת 2014 למתחם אנדרטת מג"ב.
מיקום האנדרטה נבחר בשל קרבתו למשטרת כרכור, בו ישבה פלוגה ב', אחת מפלוגות משמר הגבול שהוקמו בשנת 1951, עוד בטרם הוקם מג"ב באופן רשמי. לאחר הקמת החיל ישבה במקום פלוגה ו' של משמר הגבול והיום יושבת מפקדת מג"ב חוף ליד העיר חריש הסמוכה.
האנדרטה היא מגדל תצפית משולש (המסמל השתתפות לוחמים יהודים, מוסלמים ונוצרים) שראשו קטום, העשוי בטון חשוף. בתחתית המגדל חדר זיכרון שעל קירותיו חקוקים שמות נופלי החיל. בראשית שנות האלפיים נגמר המקום על קירות החדר ונבנה קיר הנצחה חדש הצמוד לאנדרטה. על הקיר החדש חקוקים על לוחות גרניט שמות 513 חללי משמר הגבול, וכן פסוק מספר ירמיהו:. מסביב לאנדרטה משתרעת חורשה ובה עצי חרוב ושולחנות לעריכת פיקניק.
מול האנדרטה נמצאת רחבת מסדרים בה נערכים הטקסים הרשמיים של החייל: טקסי השבעה, סיום קורס וטקסים לזכר חללי מג"ב.
מידה (אתר אינטרנט)
מידה הוא אתר אקטואליה ישראלי העוסק בתחומים רבים בהם כלכלה, ביטחון, חינוך, תרבות, אקדמיה, משפט, ענייני רוח ועוד. האתר הוקם ב-1 בספטמבר 2012 על ידי רן ברץ במטרה לספק במה כתובה לאג'נדה ימנית שמרנית. הוא שואף להציג מידע ועמדות שאינם רווחים בשיח של רוב כלי התקשורת בישראל. על פי האתר, השקפת עולמו היא שמרנית ליברלית והוא תומך בחירות הפרט לצד מתן מקום לזהות הלאומית.
אנדרטת משמר הגבול
הקמה
במתחם האנדרטה קיים בית מורשת והנצחה על שם רב ניצב פנחס קופל, מפקד מג"ב הראשון. המתחם כולל מוזיאון, ארכיון, אודיטוריום, וחדרי הנצחה. כמו כן יושבת באתר יחידת ההיסטוריה של משמר הגבול. במקום נערכות סדנאות חינוך, ימי עיון ואירועים הקשורים לחיל.
מידה (אתר אינטרנט)
תוכן
האתר נועד לפרסם מידע חדש על ישראל, לחשוף את הקהל לחדשות והגות מרחבי העולם, לבחון מדיניות בתחומים שונים ולעיתים להציע אלטרנטיבות, רובן מתוך נקודת מבט "ליברלית קלאסית" או "שמרנית-ליברלית" של כותבי האתר. כך למשל, מקימי האתר סבורים כי "מוסדות אזרחיים וולונטריים וספונטניים עדיפים על-פני מדינה גדולה ומשופעת תקציבים, הפוגעת בחירות האישית והכלכלית".
האתר עוסק בין היתר בנושא מיעוטים בישראל כדוגמת הבדואים בנגב ואוכלוסיית המסתננים מאפריקה.
בנושאי איכות הסביבה דוגל האתר בצמצום מעורבותה של הממשלה. כמה מאמרים באתר הטילו ספק בהתחממות הגלובלית או בהשלכותיה.
במרץ 2018 פרסם האתר פוסט בפייסבוק שכותרתו "מידה מציגים: 5 עובדי מדינה שצריך לפטר אתמול!", שבו נימק מדוע יש לפטר את נשיא המדינה ראובן ריבלין, מפכ"ל המשטרה רוני אלשייך, הרמטכ"ל גדי איזנקוט, מפמ"רית לימודי האזרחות יעל גוראון, והמשנה ליועץ המשפטי לממשלה דינה זילבר.
כותבים
העורך הראשי הוא אמיר לוי, שגם ערך את האתר בעבר. בעבר ערכו את האתר אורי קליין, מעיין סמון (עבד במקביל כדובר של ח"כ יולי אדלשטיין ), זיו מאור, עקיבא ביגמן ואמנון לורד (עברו לכתוב ב"ישראל היום"). עם הכותבים באתר נמנים פורום קהלת, ארז תדמור (ממייסדי אם תרצו); אראל סג"ל, גדי טאוב, משה איפרגן (בעל תואר שני לפילוסופיה, מורה להגות פוליטית, חבר מרכז הליכוד), ד"ר יגיל הנקין, ד"ר מרדכי קידר, יורם ארידור, הלל גרשוני, יוסי אחימאיר, יהודה הראל, צור ארליך, בעז לוי, גלעד צוויק, חננאל ארמן וגלית דיסטל-אטבריאן.
ניהול והחזקה
מערכת האתר שוכנת בגבעת שאול בירושלים.
האתר מופעל על ידי עמותת 'אל הפרט: חירות ואחריות אזרחית'. בעבר מומן בעיקר על ידי קרן תקווה. בשנים 2012–2013 מימנה הקרן את האתר בסכום של 2.5 מיליון ש"ח.
באפריל 2018 הודיע רן ברץ שקרן תקווה שמימנה את האתר חדלה לתמוך בו. על מנת לאפשר את המשך קיומו פתח האתר בקמפיין מימון המונים, שבו גייס עד אמצע יוני את היעד של 500 אלף ש"ח.
פולמוס וביקורת
חיים לוינסון טען במאמר בהארץ כי מידה אינו משקף "ימין ישראלי בגיניסטי" אלא שמרנות אמריקאית (ולעיתים נוצרית), למשל בעניין זכותם של אזרחים לשאת נשק, ומעודד שיסוי ופירור של הערבות ההדדית ושל הסולידריות בישראל. בתגובה, נטען במידה שזהו ניסיון של השמאל להשתיק את האתר. לוינסון הכחיש וטען שמותר לבקר ומותר לחלוק.
רגלבחנין
רגלבחנין (פֶּדִיפַּלְפִּי; בלטינית חדשה: Pedipalpi; מלטינית: בחנין palpus רגל pēs) לעיתים כקיצור פַּלְפִּי או רגלי בַּחְנִין הם זוג גפיים הקבועים ליד הכליצרות בקדמת הראש של בעלי כליצרות - קבוצה של פרוקי-רגליים הכוללים את העכבישים, העקרבים, סרטני פרסה, ועכבישנים ימיים. הפדיפלפי צידיים (lateral) לכליצרות (chelicerae ,מלתעות) וקדמיים (anterior) לזוג רגלי הליכה הראשונות.
הפדיפלפי משמשות בעכבישאים רבים כבחנינים בעלי אברי חישה. במשפחות מסוימות הפכו לרגלי צייד בעלות צבטות כגון אצל העקרבים או בעלי שלפוחיות הצמדה דוגמת האקריות. אצל זכרים אחדים הן משמשות בתהליך הרבייה כאמצעי להעביר את הזרע אל הנקבה.
מבחינה אבולוציונית נהוג היה לחשוב שהפדיפלפי הומולוגים ללסתות של סרטנאים וחרקים, אך מחקרים מאוחרים יותר (בעזרת גני HOX מציעים את סט המחושים השני שיש לסרטנאים כאיבר ההומולוגי.
אין להתבלבל בין פדיפלפי לבין בחנינים אחרים כגון הבחנינים על שפה תחתונה (labial palps) או הבחנינים על שפה העליונה (maxillary palps) שקיימים אצל פרוקי רגליים אחרים כגון חגבאים.
אבולה
מחלת האֶבּוֹלָה (באנגלית: Ebola virus disease, ובראשי תיבות: ĔVD) או קַדַּחַת דִּמּוּמִית מֵאֶבּוֹלָה (Ĕbola hemorrhagic fever, ובראשי תיבות: ĔHF) היא מחלה זיהומית נגיפית נדירה בעלת שיעורי תמותה גבוהים מאוד הנגרמת מנגיף האבולה. החל משנת 1976, אז זוהתה לראשונה המחלה, ועד שנת 2013 דיווח ארגון הבריאות העולמי על 2,387 אנשים שאובחנו במחלה ועל 1,590 מקרי מוות מהוירוס.
ההתפרצות הגדולה ביותר של המחלה אירעה ב-2014 במערב אפריקה. עד 25 באוקטובר 2014 אובחנו מעל ל-10,000 מקרים של הידבקות באבולה ו-4,951 חולים מתו – 49% תמותה. בספטמבר 2014 מתה אחות בספרד לאחר שנדבקה מכומר שבו טיפלה. זה היה מקרה המוות הראשון מאבולה שהתרחש מחוץ לאפריקה בהתפרצות של 2014. נכון ל-15 באוקטובר 2014 דווחו 17 מקרים של אבולה מחוץ לאפריקה.
ההתפרצות, שנמשכה כשנתיים, עד לדעיכה סופית במרץ 2016, הפכה להתפרצות הנרחבת ביותר של האבולה אי פעם וגבתה את חייהם של 11,315 אנשים מתוך 28,616 שנדבקו במחלה – 39.5% תמותה בסופו של דבר.
כמה חודשים לאחר ההתפרצות במערב אפריקה, החלה התפרצות, ככל הנראה בלתי תלויה, ברפובליקה הדמוקרטית של קונגו.
בין השנים 2015–2021 אובחנו 3,674 חולי אבולה חדשים, ו-2,391 אנשים נפטרו מהמחלה.
בין השנים 2014–2015 נצפו מספר מקרים בודדים של נדבקים במספר ארצות באירופה ובארצות הברית
הפצה ואבחון
הפצה מאדם לאדם מתרחשת עקב מגע עם דם או נוזלי-גוף אחרים של אדם נגוע, או על ידי מגע עם חפצים שזוהמו על ידי הווירוס, במיוחד מחטים ומזרקים. נוזלי-גוף אחרים שיכולים להעביר את נגיף האבולה כוללים רוק, ריר, קיא, צואה, זיעה, דמעות, חלב-אם, שתן ונוזל-זרע. נקודות הכניסה של הנגיף כוללות את האף, הפה, העיניים, פצעים, חתכים, ושפשופים פתוחים. גברים שהחלימו יכולים להפיץ את הנגיף דרך הזרע במשך קרוב לחודשיים. הפצת הנגיף מבעל חיים אחר לבני אדם מתרחשת רק במגע או עקב נשיכה של יונק נגוע, כגון קופים או עטלפי פרי. הידבקות דרך האוויר לא תועדה בסביבה טבעית. משערים שעטלפי פרי נושאים ומפיצים את הנגיף בלי להידבק ממנו.
התסמינים מתחילים בדרך כלל יומיים עד שלושה שבועות מההידבקות והם כוללים חום, כאב גרון, כאב שרירים וכאב ראש. בעקבותיהם באים בדרך כלל בחילות, הקאות, ושלשולים, יחד עם ירידה בתפקוד הכבד והכליות. לאחר מכן מתחילות בעיות של דימום. לצורך אבחון יש לרוב צורך קודם כל לשלול מחלות אחרות עם תסמינים דומים, כגון מלריה, כולרה וסוגים אחרים של מחלות נגיפיות הגורמות לחום ודימום. לאימות האבחנה בודקים דוגמאות דם לגילוי נוגדנים לנגיף, RNA של הנגיף או הנגיף עצמו.
מניעה
בסוף העשור השני של המאה ה-21, פותח חיסון נגד זני אבולה בשם ארבבו. הוא שימש במאבק ההתפרצות המחלה. אושר על ידי המנהל המזון והתרופות האמריקאי בשנת 2019.
טיפול, פרוגנוזה ואפידמיולוגיה
פותחו תרופות ניסיוניות שנוסו על שני רופאים אמריקניים, שהצליחו להתאושש מן המחלה לאחר הטיפול בהן. אחת מאותן תרופות נוסו על קופי מעבדה שהודבקו בנגיף הקטלני, ונרפאו לחלוטין לאחר שטופלו בתרופה Zmapp. מדובר בשיעור ההצלחה הגבוה ביותר שתועד עד כה לתרופות נגד אבולה. יש החושבים שהתרופה היא פורצת דרך, אך לאחרונה אזלה התרופה.
קיימת דעה לפיה כדי לעצור את המחלה יש לנקוט גם באמצעים הקשורים לאקולוגיה, כגון עצירת כריתת יערות.
אפידמיולוגיה
יכולת ההדבקה והקטלניות הגבוהה של הנגיף, וכן זמן הדגירה הקצר של המחלה, הם הגורמים העיקריים לעובדה כי מגיפות האבולה נשארות מוגבלות בהיקפן ואינן הופכות למגיפות בקנה מידה גדול. נשאי המחלה אינם מספיקים לחשוף אנשים רבים למחלה, לפני שהם מתים ממנה, ובכך זו למעשה "מגפה המשמידה את עצמה". זאת בניגוד למחלות אחרות כגון שפעת וקורונה שבהן התמותה נמוכה יחסית ולכן יכולת ההדבקה גבוהה, או איידס, שהיא מחלה בעלת תקופת דגירה הנמדדת בשנים.
גילוי
האבולה נתגלתה לראשונה ב-1976, ומאז גילויה גרמו זנים (strains) שונים של אבולה למגיפות עם שיעור תמותה הנע בין 50 ל-90 אחוזים ברפובליקה הדמוקרטית של קונגו, בגבון, באוגנדה ובסודאן.
הנגיף נקרא על שמו של הנהר אבולה בזאיר שבאפריקה, קרוב למקום בו הייתה ההתפרצות הידועה הראשונה של המחלה ב-1976. מתוך 602 מקרים שאובחנו מתו 397.